**Jegyzőkönyv**

**az Országos Erdészeti Egyesület elnökségi ülés nélkül hozott elnökségi határozatáról, az Egyesület 2022. évi tagdíjainak megállapításáról**

2021. év végén szükséges a 2022-től érvényes egyesületi tagdíj megállapítása. A rendes tagok tagdíját a küldöttgyűlés határozatban állapítja meg. A 2011. december 8-i Küldöttgyűlés határozatában kimondta, hogy a tagdíjak minden évben a fogyasztói árindex változásának megfelelő mértékben növekedjenek. (6/2011. december 8. küldöttközgyűlési határozat).

A jelenlegi járványhelyzetre tekintettel személyes részvételű elnökségi ülés, illetve küldöttgyűlés megtartásától eltekintünk. Az elnökségi határozatot követően a tagdíjról írásban kiküldött előterjesztés alapján írásban szavaznak majd a küldöttek is. A határozat akkor érvényes, ha a küldöttek 50 % + 1 fő arányban leadják szavazatukat.

A szavazásban részt vett az elnökség minden tagja: Kiss László elnök, Nagy Frigyes Vince, Andrésiné dr. Ambrus Ildikó és Pintér Csaba alelnökök, dr. Haraszti Gyula SZB elnök, Dobre-Kecsmár Csaba, Gencsi Zoltán, Köveskuti Zoltán, Ripszám István, Macsek Lajos és Szabó Tibor József régióképviselők (11 fő).

Az elnökség 2021. december 14-i határidőig megküldött szavazatai alapján a következő határozatot hozta:

**14/2021. (12.14.) elnökségi határozat:** Az elnökség javasolja a küldöttgyűlésnek, hogy a 2022. január 01-től érvényes tagdíjakat a következők szerint állapítsa meg: aktív dolgozók tagdíja évi 10 000 Ft; nyugdíjasok tagdíja évi 4 000 Ft; kedvezményes (határon túli, tanuló, GYES-GYED, munkanélküli) tagdíj évi 1600 Ft.

Szavazott: 11 fő elnökségi tag. Szavazatok: 11 fő igen, - tartózkodás, - nem.

A jelenleg rendelkezésre álló előrejelzések alapján 5 % körül várható a fogyasztói árindex éves változása. Ez a változás a tagdíj vonatkozásában már érvényesíthető lenne, azonban a tagdíjemeléssel szemben az elnökség javasolja a tagdíjak jelenlegi szinten történő megállapítását, változatlan mértékben hagyását.

Budapest, 2021. december 14.

|  |  |
| --- | --- |
| Elmer Tamás  főtitkár | Kiss László  elnök |

Mellékletek:

1. számú melléklet: előterjesztés az Országos Erdészeti Egyesület 2022. évi tagdíj tárgyában
2. számú melléklet: az Elnökség által megküldött szavazatok